Beograd, 17. novembar 2023. godine

 **ZAJEDNIČKA DEKLARACIJA**

**SR**

Zajednički konsultativni odbor je jedno od tela nastalo na osnovu Sporazuma o stabilizaciji i pridruživanju između Evropske unije i Republike Srbije. Ovaj odbor omogućava organizacijama civilnog društva (OCD) obeju strana da prate napredak Republike Srbije na putu ka Evropskoj uniji, kao i da usvajaju preporuke koje se daju na pažnju Vladi Republike Srbije i institucijama EU. Zajednički konsultativni odbor shvata pojam civilnog društva kao pojam koji obuhvata organizacije poslodavaca, sindikate i druge ekonomsko, društvene i građanske interese.

Zajednički konsultativni odbor ima 18 članova, po devet sa svake strane, koji predstavljaju Evropski ekonomsko-socijalni komitet i civilno društvo Republike Srbije. U sadašnjem sazivu, Odborom zajedno predsedavaju **Tasos Jiapanis,** generalni sekretar Sindikata poljoprivrednika Panagrotkis i **Boško Savković**, generalni sekretar Unije poslodavaca Srbije.

Sastanak je održan u Beogradu. ZKO je razgovarao o trenutnom stanju u odnosima EU i Republike Srbije i pristupnim pregovorima sa EU, izazovima za civilno društvo u Republici Srbiji, kao i o pregledu situacije vladavine prava u Republici Srbiji.

# ***O stanju odnosa između EU i Republike Srbije i procesu pristupanja EU***

*O napretku u pregovorima za pridruživanje*

* 1. ZKO sa žaljenjem konstatuje da nakon otvaranja pregovora u okviru Klastera 4 o Zelenoj agendi i održivom povezivanju[[1]](#footnote-1) u decembru 2021. godine, nije bilo otvaranja novih klastera niti zatvaranja poglavlja. U narednom periodu očekuje se otvaranje Klastera 3 - Konkurentnost i inkluzivni rast. ZKO poziva nadležne organe u Republici Srbiji da iskoriste trenutni zamah proširenja EU tako što će pokazati svoju nedvosmislenu posvećenost putu pristupanja EU i ubrzanjem tempa ka istinskim reformama. Ove reforme treba da budu podržane delotvornim zakonodavstvom i sprovođenjem istog.

## ZKO čestita Evropskom ekonomsko-socijalnom komitetu (EESK) što je postalo prvo telo EU koje je svoja vrata otvorilo zemljama kandidatima za proširenje EU *(ECMs)[[2]](#footnote-2)*, koje će, počev od 2024. godine, učestvovati u savetodavnom kapacitetu u važnim aktivnostima EESK-a koje se fokusiraju na proširenje. Izuzetno je bitno kandidati iz Republike Srbije, , koji će učestvovati u radu EECK, budu odabrani na takav način da ogledaju stvarne glasove civilnog društva Republike Srbije. ZKO takođe čestita EESK-u na uspehu Foruma civilnog društva Zapadnog Balkana[[3]](#footnote-3) i saglasan je sa njegovom deklaracijom.

* 1. ZKO konstatuje i slaže se sa nalazima i preporukama iznetim u Izveštaju o Srbiji za 2023. godinu[[4]](#footnote-4), u okviru Paketa proširenja za 2023. godinu. ZKO poziva srpske nadležne organe da pažljivo analiziraju izveštaj i uspostave jasnu mapu puta za delovanje koje treba preduzeti u budućnosti. Civilno društvo Republike Srbije mora biti osnaženo da doprinese njenoj efikasnoj primeni.

## ZKO pozdravlja najavu predsednice Fon der Lajen o novom Planu rasta za Zapadni Balkan[[5]](#footnote-5). Njegov cilj je da podstakne ekonomske integracije u okviru ZB kroz Zajedničko regionalno tržište, u skladu sa pravilima i standardima EU, što će uticati na rast njihovih ekonomija, otvaranjem delova jedinstvenog tržišta EU nakon sprovođenja konkretnih reformi uz pomoć 2 milijarde evra bespovratnih sredstava i 4 milijarde evra zajmova, a sve uslovljeno ovim sprovođenjem. ZKO snažno veruje da ostvarenje napretka u klasteru ***Osnove*** ostaje ključno i o njemu se ne može pregovarati.

## ZKO poziva države članice da nastave da podržavaju i budu uverljive o politici proširenja EU i da paralelno, osiguraju da EU bude sposobna sa prihvati nove države članice i funkcioniše delotvorno.

## ZKO, takođe, poziva srpske nadležne organe da zadrže integraciju u EU kao glavni strateški cilj i da, kroz aktivniju komunikaciju, podignu svest građana o povoljnostima i prednostima članstva u EU, a za razliku od alternativnih partnerstava sa trećim zemljama, kojima često nedostaje transparentnost i usklađenost sa standardima zaštite životne sredine, javnih nabavki, standardima u oblasti rada i standardima zaštite privatnosti.

## ZKO stoga podseća da je Evropska unija ubedljivo glavni trgovinski partner Republike Srbije, njen najveći investicioni partner i donator, bilo kroz Ekonomski i investicioni plan, uključivanje u program Digitalna Evropa, podršku usled energetske krize, Program jedinstvenog tržišta, modernizaciju pruga Koridora 10, unapređenje povezanosti i konkurentnosti Republike Srbije.

## ZKO podstiče sve inicijative koje omogućavaju da se oslobodi puni potencijali regionalne saradnje, zasnovane na pravilima i standardima EU, ali i da se ubrza proces pristupanja. U tom smislu, čestita uključenim akterima na uspehu Berlinskog procesa, uključujući Samit Berlinskog procesa[[6]](#footnote-6) i Forum civilnog društva (*CSF*)[[7]](#footnote-7).

# ***O trenutnim izazovima u odnosima između EU i Republike Srbije***

*O pitanjima bezbednosti u Srbiji i regionu*

## ZKO smatra da Republika Srbija ima važnu ulogu u obezbeđivanju bezbednosti, stabilnosti i prosperiteta regiona. Stoga mora da razjasni svoje spoljnopolitičke stavove i reši svoja otvorena regionalna pitanja.

## ZKO poziva i Republiku Srbiju i Kosovo\* da zajedno rade na prevazilaženju antagonizma koji koče napredak obe strane, u skladu sa diskusijama na marginama Evropskog saveta 26. oktobra 2023. godine[[8]](#footnote-8). ZKO oštro osuđuje događaje od 24. septembra 2023. godine i poziva nadležne organe da ih istraže i rade zajedno na sprečavanju buduće eskalacije. Neophodno je prekinuti sa narativima koji podstiču na mržnju i sprečavaju dalju normalizaciju odnosa, a koji takođe dolaze od strane samih pregovarača.

## ZKO ističe da Republika Srbija mora da se istinski pridržava vrednosti i principa EU, te da prema tome uskladi svoju spoljnu politiku i retoriku, posebno u pogledu Rusije, Kine, Irana ili drugih antidemokratskih režima. ZKO smatra da bi kinesko i rusko prisustvo i uticaji, bilo da se radi o trgovinskim sporazumima ili gasnoj, naftnoj i rudarskoj industriji, dugoročno mogli da budu štetni za ekonomske, ekološke ili političke interese Republike Srbije.

*O porastu nasilja u Republici Srbiji*

## ZKO izražava duboku zabrinutost zbog porasta nasilja u Republici Srbiji, koji je kulminirao masovnim pucnjavama u Beogradu i Mladenovcu u maju, i brojnim pitanjima koja su one otkrile, uključujući dosledno promovisanje nasilja i normalizaciju govora mržnje u dominantnim srpskim medijima.

## ZKO konstatuje amplitudu protesta građana kao manifestaciju potrebe za dubokim promenama u srpskom društvu. Izražava žaljenje zbog odgovora srpskih nadležnih organa, uključujući kritike na račun onih koji protestuju, verbalne napade na učesnike, što bi moglo samo dodatno da poveća tenzije.

## ZKO konstatuje duboko nezadovoljstvo građanaR epublike Srbije koje je izraženo kroz prošle i trenutne proteste i poziva srpske nadležne organe da otvore i promovišu inkluzivne i istinske kanale za dijalog, umesto pozivanja na institucionalna i neinstitucionalna zastrašivanja i pretnje.

## ZKO je u potpunosti saglasan sa izjavom EESK-a kojom se oštro osuđuje hapšenje njegovog kopredsedavajućeg, g. Boška Savkovića[[9]](#footnote-9). Osnovne vrednosti slobode izražavanja i okupljanja ne mogu i nikada ne smeju biti kompromitovane.

*O medijskoj slobodi*

## ZKO naglašava da Medijska strategija i prateći akcioni plan treba da unaprede medijski pejzažRepublike Srbije. Stoga smatra da nedavno usvojeni Zakon o javnom informisanju i medijima i Zakon o elektronskim medijima odstupaju od ciljeva Medijske strategije i da bi mogli ozbiljno da ugroze već slab medijski pluralizam i slobodu informisanja, jer ne obezbeđuju transparentnost vlasništva nad medijima i legalizuju državno vlasništvo medija, niti obezbeđuju potpunu nezavisnost i odgovornost Regulatornog tela za elektronske medije (REM).

## ZKO poziva evropske institucije da podrže, a srpske nadležne organe da hitno pristupe dodeljivanju pete nacionalne frekvencije, s ciljem da se postigne medijski pluralizam koji je neophodan u trenutnom medijskom pejzažu.

## ZKO konstatuje da slučajevi pretnji i nasilja nad novinarima i dalje predstavljaju veliku zabrinutost, sa nedovoljnim zaštitnim mehanizmima. ZKO oštro osuđuje rastući problem strateških tužbi protiv učešća javnosti (*SLAPPs*) protiv novinara, branitelja ljudskih prava i predstavnika civilnog društva i njihovih organizacija, čime se vrši veliki pritisak na finansijske i kadrovske resurse medija. Poziva nadležne organe da unaprede kapacitete srpskog pravosuđa za primenu međunarodnih i regionalnih standarda o slobodi izražavanja u slučajevima klevete i *SLAPP*-a.

*O predstojećim izborima*

## ZKO poziva srpske nadležne organe da obezbede slobodne i fer parlamentarne i lokalne izbore koji će se održati 17. decembra 2023. godine, povećanjem pravne sigurnosti i pružanjem jednakih mogućnosti za kandidate n izborima, kroz dozvoljavanje nezavisnih provera izbornih spiskova, jednak pristup medijima i javnim resursima, transparentan izborni proces, adekvatne kampanje, pravedno medijsko izveštavanje i sprečavanje prevara i manipulacija. Poziva srpske nadležne organe da sprovedu preporuke ODIHR-a i saglasan je sa Izveštajem misije ODIHR-a o proceni potreba[[10]](#footnote-10) o potrebi za opsežnom ODIHR-ovom posmatračkom aktivnošću tokom izbora.

* 1. ZKO poziva nadležne organe zemalja EU, kao i predstavnike institucija EU, da se uzdrže od javnog iskazivanja podrške nosiocima funkcije tokom predizbornog perioda. Štaviše, ZKO poziva sve političke aktere u Republici Srbiji da se uzdrže od širenja straha i pretnji u pogledu potencijalnih izbornih rezultata.[[11]](#footnote-11)

# ***O stanju civilnog društva u Republici Srbiji***

## ZKO izražava veliko žaljenje što je građanski prostor u Republici Srbiji i dalje opstruiran [[12]](#footnote-12) i poziva srpske nadležne organe da spreče ili sankcionišu identifikovane napade na predstavnike civilnog društva i kampanje klevetanja[[13]](#footnote-13). ZKO snažno poziva nadležne organe da učine sve da obezbede stvarno, istinsko i pogodno okruženje za organizovano civilno društvo i socijalne partnere u Republici Srbiji.

*O borbi protiv diskriminacije*

## ZKO poziva srpske nadležne organe da pokažu stvarnu političku posvećenost borbi protiv svih vidova diskriminacije, uključujući protiv manjinskih i osetljivih grupa u Republici Srbiji. ZKO takođe poziva srpske nadležne organe da započnu delotvorno sprovođenje novih akcionih planova o rodnoj ravnopravnosti i uključivanju Roma i osnaže srpske institucije za ljudska prava.

* 1. ZKO smatra da su usvajanje Strategije de-institucionalizacije i razvoja usluga socijalne zaštite u zajednici za period 2022-2026. godine[[14]](#footnote-14) i Zakona o socijalnom preduzetništvu[[15]](#footnote-15) koraci u pravom smeru. Međutim, izražava duboko žaljenje zbog toga što akcioni plan za sprovođenje Strategije još nije usvojen. ZKO poziva na njihovo hitno sprovođenje, jer bi ostvarenje njihovih ciljeva trebalo da dovede do ostvarivanja ljudskih prava i smanjenja diskriminacije građana iz društveno osetljivih grupa.

*O pravosuđu*

## ZKO podržava Republiku Srbiju u usvajanju zakonskih i podzakonskih akata u oblasti pravosuđa s ciljem da se ojača nezavisnost i delotvornost pravosuđa, ali izražava zabrinutost zbog nedovoljne transparentnosti rada Visokog saveta sudstva u praksi.

*O socijalnom dijalogu i reformama u oblasti rada*

## ZKO iznova naglašava značaj mladih za budućnost Republike Srbije, a samim tim i značaj preduzimanja konkretnih mera za stvaranje perspektive i mogućnosti za mlade ljude, omogućavajući im da ostanu u zemlji i napreduju.

## ZKO podvlači da, kako bi se popravile visoke stope nezaposlenosti mladih i njihova teška integracija na tržište rada, sistemi obrazovanja i obuke moraju biti usklađeni sa rastućom potražnjom za novim veštinama u digitalnim i zelenim tranzicijama.

## ZKO još jednom naglašava vitalnu važnost prepoznavanja principa dostojanstvenog rada, zasnovanog na pisanim ugovorima, bezbednosti, kao i dostojanstvenim i blagovremenim platama, te pravilnog rešavanja pitanja tržišta rada kao što su regulisanje rada na daljinu i borba protiv neformalne ekonomije. ZKO poziva Republiku Srbiju da nastavi sa reformama u oblasti rada u skladu sa načelima kvaliteta rada i kvaliteta života[[16]](#footnote-16) i preporukama Programa dostojanstvenog rada potpisanog sa MOR-om[[17]](#footnote-17).

## ZKO, još jednom,snažno poziva srpske nadležne organe da obezbede da se u potpunosti poštuju prava i domaćih i upućenih/stranih poslodavaca i radnika. Naglašava potrebu za poštovanjem međunarodno i nacionalno priznatih pravila o ljudskim pravima i socijalnim pravima svih radnika.

## ZKO poziva srpske nadležne i reprezentativne organizacije socijalnih partnera da, u okviru Socijalno-ekonomskog saveta (SES) i u konsultacijama sa Nacionalnim konventom o EU i drugim relevantnim akterima, ubrzaju svoje delovanje u okviru sprovođenja pregovaračkog Poglavlja 19 o socijalnoj politici i zapošljavanju.

* 1. ZKO još jednom poziva na usvajanje novog Zakona o radu koji je u potpunosti usaglašen sa pravnim tekovinama EU, s ciljem da se promovišu socijalni dijalog i kolektivno pregovaranje. ZKO podvlači da socijalni partneri moraju biti aktivno uključeni u proces izrade novog Zakona o radu.

\*\*\*

ZKO nalaže svojim ko-predsedavajućima da ovu zajedničku deklaraciju proslede Savetu za stabilizaciju i pridruživanje EU-Srbija, Parlamentarnom odboru EU-Srbija za stabilizaciju i pridruživanje (*SAPC*), Evropskoj službi za spoljne poslove (*EEAS*), Evropskoj komisiji i Vladi Srbije i svim nadležnim ministarstvima.

\*\*\*

U skladu sa Poslovnikom ZKO EU-Srbija, ova zajednička deklaracija je usvojena jednoglasno.

\*\*\*

Sledeći sastanak ZKO biće održan u Briselu u prvoj polovini 2024. godine. Kao što je dogovoreno na prethodnim sastancima, procena povoljnog okruženja za civilno društvo i ispunjenje Političkih kriterijuma za pristupanje iz Kopenhagena stalni su deo dnevnog reda sastanka ZKO.

1. Klaster 4 se sastoji od 4 pregovaračka poglavlja: poglavlje 14 (transportna politika), poglavlje 15 (energetika), poglavlje 21 (transevropske mreže) i poglavlje 27 (životna sredina i klimatske promene). [↑](#footnote-ref-1)
2. [EU Enlargement: The EESC is the first EU institution to involve EU candidate countries in its work, turning a political priority into reality | European Economic and Social Committee (europa.eu)](https://www.eesc.europa.eu/en/news-media/news/eu-enlargement-eesc-first-eu-institution-involve-eu-candidate-countries-its-work-turning-political-priority-reality) [↑](#footnote-ref-2)
3. <https://www.eesc.europa.eu/en/agenda/our-events/events/9th-western-balkans-civil-society-forum> [↑](#footnote-ref-3)
4. [Serbia Report 2023 (europa.eu)](https://neighbourhood-enlargement.ec.europa.eu/serbia-report-2023_en) [↑](#footnote-ref-4)
5. [Commission presents a new Growth Plan for the Western Balkans including €6 billion in grants and loans to accelerate economic convergence with the EU (europa.eu)](https://neighbourhood-enlargement.ec.europa.eu/news/commission-presents-new-growth-plan-western-balkans-including-eu6-billion-grants-and-loans-2023-11-08_en) [↑](#footnote-ref-5)
6. <https://www.berlinprocess.de/en/the-berlin-process-is-coming-back-to-berlin> [↑](#footnote-ref-6)
7. <https://wb-csf.eu/publications-csf> [↑](#footnote-ref-7)
8. [Joint statement by the President of the French Republic, the Chancellor of the Federal Republic of Germany and the President of the Council of Ministers of the Italian Republic on the EU-facilitated Dialogue on normalisation of relations between Kosovo and Serbia (bundeskanzler.de)](https://www.bundeskanzler.de/bk-de/aktuelles/joint-statement-by-the-president-of-the-french-republic-the-chancellor-of-the-federal-republic-of-germany-and-the-president-of-the-council-of-ministers-of-the-italian-republic-on-the-eu-facilitated-dialogue-on-normalisation-of-relations-between-kosovo-and-serbia-2233766) [↑](#footnote-ref-8)
9. <https://www.eesc.europa.eu/en/news-media/news/statement-european-economic-and-social-committee-arrest-mr-bosko-savkovic-serbia> [↑](#footnote-ref-9)
10. <https://www.osce.org/files/f/documents/b/8/556494.pdf> [↑](#footnote-ref-10)
11. [Minister calls opposition liars, chaos mongers (n1info.rs)](https://n1info.rs/english/news/minister-calls-opposition-liars-chaos-mongers/) [↑](#footnote-ref-11)
12. [Serbia - Civicus Monitor](https://monitor.civicus.org/country/serbia/) [↑](#footnote-ref-12)
13. [Informator #9 o napadima i pritiscima na aktiviste i aktivistkinje (yucom.org.rs)](https://www.yucom.org.rs/informator-9-o-napadima-i-pritiscima-na-aktiviste-i-aktivistkinje/). [↑](#footnote-ref-13)
14. [Strategy of deinstitutionalization and development of social protection services in the community for the period 2022-2026. | UNEP Law and Environment Assistance Platform](https://leap.unep.org/en/countries/rs/national-legislation/strategy-deinstitutionalization-and-development-social-protection#:~:text=The%20strategy%20of%20deinstitutionalization%20and%20development%20of%20social,of%20citizens%20who%20use%20home%20care%20services%20accommodation.) [↑](#footnote-ref-14)
15. [2505-21.pdf (parlament.gov.rs)](http://www.parlament.gov.rs/upload/archive/files/cir/pdf/predlozi_zakona/2021/2505-21.pdf) [↑](#footnote-ref-15)
16. <https://www.eesc.europa.eu/en/our-work/opinions-information-reports/opinions/key-components-sustainable-quality-work-during-and-after-recovery>. [↑](#footnote-ref-16)
17. [About the ILO in Serbia](https://www.ilo.org/budapest/countries-covered/serbia/WCMS_468114/lang--en/index.htm). [↑](#footnote-ref-17)